Esoteric Onesies | TeePublic
Mandala in White Onesie
Esoteric Order Demon Onesie
Fragmented Heart of Mosaics Onesie
Main Tag Ancient Wisdom Salvage Yard Onesie
AWSY Logo Black Onesie
Main Tag Ebru Onesie
Wavy Marbling Onesie
Main Tag Abstraction Ink Onesie
108 ink art abstraction Onesie
Focus Blurred Onesie
Main Tag Esoterica Onesie
Esoteric Tee - Clairvoyance Onesie
Tags: knowledge, light, divine, esoteric, enlightenment Astonbaai se strand ’n skande | News24
Astonbaai se strand ’n skande
Die toestand van die eens ‘n pragtige Astonbaai-strand langs die uitloop van die Seekoeirivier is so skandalig dat seker baie min daaraan gedoen kan word voor die komende vakansieseisoen. Foto:VERSKAF
DIE toestand van die eens ‘n pragtige Astonbaai-strand langs die uitloop van die Seekoeirivier is so skandalig dat seker baie min daaraan gedoen kan word voor die komende vakansieseisoen.
Dié swem- en ontspanplek wat vroeër die dorp se trots was, is totaal vervalle. Dele van die gemeenskapsaal en toilette is niks beter as murasies nie. Sand en ou motorbande, geroeste dromme en pype, bourommel en hout en staal is rondom die geboue gelos. Ruite is stukkend ge-slaan, sand lê binne-in die saal, gras is lank en slordig, ’n keermuur teen hooggety is afgebreek en die stene verwyder.
Die afgelope Maandag was ’n enkele munisipale wer-ker, gewapen met ’n graaf, in ’n lagwekkende stryd teen tonne seesand gewikkel. Dit herinner aan die onlangse poging om die Seekoeirivier met twee pompies te beheer. Die hele parkeerarea is onder dik sand bedek. Banke is lankal afgebreek en weggedra. Die kanaal wat die See-koeirivier se uitloop na die see moet lei, is al dekades lank oorgroei en daar is onlangs selfs ’n sandpad daaroor gemaak – oënskynlik om aan munisipale werkers toegang tot die saal te bied. Die verf-poging laat die toestand nog erger lyk, want dit is bloot ’n kosmetiese toevoeging wat die res van die slordige geboue en strand nog meer beklemtoon.
’n Inwoner van die dorp skryf aan Kouga Express: “Ek stuur aan u foto’s van die publieke fasiliteite by Astonbaai-strand. Die toestand is, om die minste te sê, ’n skande. Hoe verwag ons dat vakansiegangers die strand moet geniet as die totale parkeerarea onder dik sand bedek en toilette onbruikbaar is? Ek wens raasdslede wil die strand-area besoek om die gemors te sien. Astonbaaiers betaal groot munisipale heffings – en dít terwyl Jeffreysbaai-strand Blouvlag-status het en Astonbaai-strand onbruikbaar is. Ons is enkele weke weg van die vakansieseisoen. Gaan iets gedoen word? Ons is onbeskryflik skaam oor ons strand.”
Intussen het ’n bakkie van ’n plaaslike glasmaatskappy Maandag die verlate strand besoek. Is dit om ruite te vervang? Met watter doel, as die eiendom en strand nie be-veilig word nie? Hoe lank gaan die ruite heel bly – ’n maand, ’n dag? Daar is, volgens ’n FB-inskrywing, pas weer mense aangeval tussen Astonbaai en die strand onderkant die Martinique. Solank daar nie drasties opgetree word teen alle kwaaddoeners nie, sal die vernietigs-kultuur voortduur.
En, natuurlik, al herstel die munisipaliteit alles binne die volgende paar weke, kan ons maar ná die vakansietyd sommer dadelik die dae begin aftel tot algehele chaos weer ingetree het?